

ที่ มท ๐๘20.2/ กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม 2๕64

เรื่อง ข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ที่ มท 0211.4/1200 ลงวันที่ 26 มกราคม 2564

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า สำนักงานคณะกรรมการสิทธิมนุษยชนแห่งชาติแจ้งว่า คณะกรรมการสิทธิมนุษยชนแห่งชาติ ได้รับเรื่องร้องเรียนขอให้ตรวจสอบกรณีกล่าวอ้างว่า องค์การบริหารส่วนตำบลบางโทรัด อนุญาตให้บริษัท สมุทรสาคร คลีน เอเนอร์จี จำกัด และบริษัท สมุทรสาคร   
เนเชอรัล คลีน เอเนอร์จี จำกัด ก่อสร้างอาคารโรงคัดแยกขยะซึ่งเป็นส่วนหนึ่งของโครงการโรงไฟฟ้าเชื้อเพลิงขยะ  
ในพื้นที่หมู่ที่ ๓ ตำบลบางโทรัด อำเภอเมืองสมุทรสาคร จังหวัดสมุทรสาคร โดยไม่ได้ชี้แจงข้อมูลเกี่ยวกับโครงการและรับฟังความคิดเห็นของประชาชนในพื้นที่ ซึ่งคณะกรรมการสิทธิมนุษยชนแห่งชาติเห็นว่า ผู้ถูกร้อง  
ได้ดำเนินการแก้ไขปัญหาอย่างเหมาะสมตามสมควรแก่กรณีแล้ว รวมทั้งไม่ปรากฏว่ามีการกระทำหรือละเลย  
การกระทำอันเป็นการละเมิดสิทธิมนุษยชน จึงมีมติให้ยุติเรื่องและเพื่อเป็นการคุ้มครองสิทธิของประชาชน  
และป้องกันผลกระทบต่อคุณภาพสิ่งแวดล้อมจากการประกอบกิจการ ได้มีข้อเสนอแนะมาตรการหรือแนวทาง  
ในการส่งเสริมและคุ้มครองสิทธิมนุษยชนให้กระทรวงมหาดไทยดำเนินการ ดังนี้

1. การส่งเสริมและสนับสนุนให้องค์กรปกครองส่วนท้องถิ่นตราข้อบัญญัติท้องถิ่นให้มีรายละเอียดเกี่ยวกับหลักเกณฑ์ในการออกแบบและการก่อสร้างสถานที่คัดแยก แปรสภาพ และกำจัดสิ่งปฏิกูลและมูลฝอย โดยกำหนดให้สถานที่ตั้งโครงการอยู่ห่างจากแหล่งชุมชนและพื้นที่เกษตรกรรม กำหนดวิธีในการคัดแยก เก็บ ขน และกำจัดมูลฝอยและสิ่งปฏิกูลที่ถูกต้องตามหลักสุขาภิบาลโดยละเอียด และกำหนดให้ผู้ประกอบการจัดให้มีแผนการป้องกัน แก้ไขปัญหา และเยียวยาผลกระทบอันเกิดจากการดำเนินกิจการต่อชุมชนและสิ่งแวดล้อม และนำมาตรฐานในการควบคุมการดำเนินกิจการรับทำการคัดแยก แปรสภาพ และกำจัดสิ่งปฏิกูลและมูลฝอยตามหลักวิชาการของกรมควบคุมมลพิษมาเป็นเงื่อนไขในการพิจารณาอนุญาต  
ให้ประกอบกิจการ

2. การบูรณาการความร่วมมือกับกระทรวงทรัพยากรธรรมชาติและสิ่งแวดล้อม กระทรวงสาธารณสุข และกระทรวงอุตสาหกรรม ดำเนินการตรวจสอบและติดตามการดำเนินกิจการคัดแยก แปรสภาพ และกำจัดสิ่งปฏิกูลและมูลฝอย ให้เป็นไปตามมาตรฐานที่กฎหมายกำหนดอย่างสม่ำเสมอ เพื่อเป็นการป้องกันผลกระทบที่จะเกิดกับชุมชน ทรัพยากรธรรมชาติ สิ่งแวดล้อม และสุขภาพของประชาชนที่อาศัยอยู่ในพื้นที่ใกล้เคียง โดยอาจมีการจัดตั้งคณะกรรมการร่วมกันในการตรวจสอบและติดตามการดำเนินกิจการดังกล่าวร่วมกับผู้มีส่วนได้เสียและภาคประชาสังคม

/ในการนี้...

-2-

ในการนี้ ขอให้จังหวัดแจ้งคณะกรรมการจัดการสิ่งปฏิกูลและมูลฝอยจังหวัด และองค์กรปกครองส่วนท้องถิ่นพิจารณาดำเนินการตามข้อเสนอแนะของคณะกรรมการสิทธิมนุษยชนแห่งชาติในส่วนที่เกี่ยวข้อง รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานสิ่งแวดล้อม

โทร. 0 ๒๒๔๑ ๙๐๐๐ ต่อ 2112

โทรสาร ๐ ๒๒๔๑ 2066